open-index/open-wikipedia-markdown huggingface dataset:
Surah Al-Kauthar

**Surah Al-Kauthar** **(سورة الكوثر)** ialah surah ke-108 dalam Al Quran. Surah ini tergolong surah Makkiyah dan terdiri dari 3 ayat. Surah Al-Kauthar ialah surah yang paling pendek dalam Al Quran. Kata *Al Kautsar* sendiri bererti nikmat yang banyak dan diambil dari ayat pertama dari surah ini. 

Isi kandungan surah ini perintah melaksanakan ṣolat dan berkorban kerana Allah memberikan banyak kenikmatan untuk  untuk mereka yang beriman sedangkan para pembenci kaum beriman akan terputus.

## Hubungan Surah Al-Kauthar

Dalam Surah Al-Kauthar, Allah memerintahkan agar memperhambakan diri kepada Allah, sedang dalam surah selepasnya Surah Al-Kafirun perintah tersebut diulang lagi.

## Isi surah

# إِنَّا أَعْطَيْنَاكَ الْكَوْثَرَ  *Sesungguhnya Kami telah mengurniakan kepadamu (wahai Muhammad) kebaikan yang banyak (di dunia dan di akhirat).*
# فَصَلِّ لِرَبِّكَ وَانْحَرْ   *Oleh itu, kerjakanlah sembahyang kerana Tuhanmu semata-mata, dan sembelihlah korban (sebagai bersyukur).*
# إِنَّ شَانِئَكَ هُوَ الأبْتَرُ  *Sesungguhnya orang yang bencikan engkau, Dia lah yang terputus (dari mendapat sebarang perkara yang diingininya).*

## Pautan Luar
* Dengar bacaan di sini di alquran.cz.cc
Surah Al-Kafirun

**Surah Al-Kafirun**  **(سورة الكافرون)** adalah surah ke-109 dalam Al Quran. Surah ini terdiri atas 6 ayat dan termasuk surah Makkiyah. Nama *Al Kaafiruun* (orang-orang kafir) diambil dari kata yang muncul pada ayat pertama surat ini. 

Isi kandungan surah ini adalah tidak diizinkannya berkompromi dalam bentuk mencampuradukkan ajaran agama. 

## Latar belakang
Pada masa penyebaran Islam di Mekkah, kaum Quraisy yang menentang Rasulullah SAW tak henti-hentinya mencari cara untuk menghentikan ancaman Islam terhadap kepercayaan nenek moyang mereka. Pada salah satu upaya tersebut mereka berusaha mengajukan cadangan kompromi kepada Rasulullah SAW dimana mereka menawarkan:  jika Rasulullah mahu memuja Tuhan mereka, maka merekapun akan memuja Tuhan sebagaimana konsep Islam. Kemudian surah ini diturunkan untuk menjawab hal itu.

## Terjemahan ayat

# قُلْ يَا أَيُّهَا الْكَافِرُونَ Katakanlah (wahai Muhammad): "Hai orang-orang kafir!
# لا أَعْبُدُ مَا تَعْبُدُونَ "Aku tidak akan menyembah apa yang kamu sembah.
# وَلا أَنْتُمْ عَابِدُونَ مَا أَعْبُدُ "Dan kamu tidak mahu menyembah (Allah) yang aku sembah.
# وَلا أَنَا عَابِدٌ مَا عَبَدْتُمْ "Dan aku tidak akan beribadat secara kamu beribadat.
# وَلا أَنْتُمْ عَابِدُونَ مَا أَعْبُدُ "Dan kamu pula tidak mahu beribadat secara aku beribadat.
# لَكُمْ دِينُكُمْ وَلِيَ دِينِ "Bagi kamu agama kamu, dan bagiku agamaku".

## Pautan luar
* Dengar bacaan di sini di alquran.cz.cc
Horoskop

**Horoskop** atau ramalan zodiak adalah carta atau diagram yang menunjukkan kedudukan relatif objek langit seperti matahari, bulan, dan planet. Perkataan horoskop berasal dari bahasa Yunani yang bermaksud "melihat jam". Untuk memperoleh horoskop seseorang, tempat, hari dan tarikh lahir orang itu mesti diketahui. Tarikh itu pula akan jatuh pada salah satu daripada 12 lambang zodiak yang sedia ada iaitu Aries, Taurus, Gemini, Cancer, Leo, Virgo, Libra, Scorpio, Sagittarius, Capri­corn, Aquarius, dan Pisces. Menurut ilmu astrologi setiap zodiak itu mempunyai keperibadiannya yang tersendiri dan nasib setiap orang adalah berdasarkan kepada zodiak serta kedudukan matahari, bulan dan planet pada hari itu. Mempercayai horoskop dan sebarang ramalan lain ialah haram disisi Islam dan juga kebanyakan agama lain.

## Lihat juga
* Ramalan
Speaker

***Speaker*** (dalam bahasa Inggeris bererti "pengangkat bicara") atau **pembicara** sesebuah perhimpunan perundingan terutamanya badan perundangan ialah pegawai yang berperanan mengerusinya. Peranan bergelaran begini kali pertama digunakan pada tahun 1377 di England.

## Senarai speaker sekarang
*Lihat [[Senarai Yang di-Pertua badan perundangan sekarang]]*

## Lihat juga
:;Umum
*Speaker Dewan Rakyat
*;Khusus

*Yang di-Pertua Dewan Rakyat
*Speaker Parlimen Singapura
*Speaker Senat Kanada
*Senarai Speaker Dewan Rakyat England
*Ketua Dewan Perwakilan Rakyat Indonesia
*Cathaoirleach (Speaker Senat Ireland)
*Speaker Dewan Undangan Ontario
*Speaker Majlis Undangan Palestin
*Marsyal Senat Republik Poland
*Lawspeaker
*Speaker Perhimpunan Agung Kebangsaan Turki
*Lord Speaker (Speaker United Kingdom Dewan Pertuanan)
*Speaker Dewan Perwakilan Amerika Syarikat

## Rujukan

## Bacaan lanjut
* Bergougnous, Georges. Presiding Officers of National Parliamentary Assemblies: A World Comparative Study.  Trans.  Jennifer Lorenzi. Geneva: Inter-Parliamentary Union, 1997. .
* Green, Matthew N. *The Speaker of the House: A Study of Leadership* (Yale University Press; 2010) 292 pages; US House

## Pautan luar

* Who is the Speaker of the House of Commons? - dari siri *Politics Unboringed* oleh Jay Foreman
Speaker Dewan Perwakilan Amerika Syarikat

**[[Speaker]] atau Yang di-Pertua Dewan Perwakilan Amerika Syarikat** (Bahasa Inggeris: *Speaker of the United States House of Representatives*) ialah pegawai yang mempengerusikan Majlis Rendah Kongres, Dewan Perwakilan Amerika Syarikat.

Jawatan Speaker telah ditubuhkan pada tahun 1789 melalui Perkara I, Seksyen 2 Perlembagaan Amerika Syarikat. Speaker ialah pemimpin politik dan parlimen Dewan Perwakilan dan pada masa yang sama, ketua ketua Dewan, *De facto* pemimpin parti majoriti badan itu, dan ketua pentadbiran institusi. Speaker juga melaksanakan pelbagai fungsi pentadbiran dan prosedur lain. Memandangkan beberapa peranan dan tanggungjawab ini, Speaker biasanya tidak memimpin perbahasan secara peribadi. Tugas itu sebaliknya diserahkan kepada anggota Dewan dari Parti majoriti. Speaker juga tidak kerap mengambil bahagian dalam perbahasan lantai.

Speaker terkini ialah Mike Johnson dari Louisiana sejak Oktober 2023, menggantikan Speaker Kevin McCarthy yang dilucutkan jawatan pada 3 Oktober 2023.

## Rujukan

## Pautan luar
*
Data

**Data** (bentuk jamak kata Latin **datum** "pemberian; karunia; kurnia" terbitan kata kerja *dō* bererti "memberi...menganugerahkan") dalam penggunaan sehari-hari bermakna suatu pernyataan atau maklumat dikumpul dan diterima secara apa adanya hasil pengukuran atau pengamatan suatu pembolehubah sifat maklumat diwakili berupa angka, perkataan atau imej.

## Rujukan

## Pautan luar
* Datalogger
Lokan

**Lokan** (*Polymesoda expansa*) adalah sejenis moluska dwicangkerang yang banyak terdapat di lumpur pinggir laut. Lokan adalah sejenis haiwan bercengkerang (kerang-kerangan) yang boleh dimakan dan sangat enak.

## Pautan luar
* gtffnbgfnfgnLokan di Singapura.
Kerang

**Kerang** () merupakan nama sekumpulan moluska dwicangkerang daripada famili *Cardiidae*. Kulit kerang banyak dijumpai di pantai-pantai di seluruh dunia. Kulit kerang ini berbentuk seperti hati, bersimetri dan mempunyai tetulang di luar yang nyata. Kerang adalah sejenis haiwan bercengkerang (kerang-kerangan) yang boleh dimakan.

Mantel mempunyai tiga bukaan (inhalan, ekshalen, dan pedal) untuk mengalirkan air serta untuk membenarkan kakinya ke luar. Kerang biasanya mengorek lubang dengan menggunakan kakinya dan makan plankton yang didapati daripada pengaliran air masuk dan keluar. Kerang-kerang juga berupaya untuk 'melompat' dengan membengkokkan lalu meluruskan kakinya. Berbeza dengan kebanyakan dwicangkerang, kerang ialah hermafrodit (khunsa) dan membiak dengan pantas.

Hidupan ini hidup di kawasan pantai berlumpur kerana ia sesuai dengan sifatnya dan mudah untuk membiak.

Beberapa lokasi pantai  di Selangor dikenalpasti sebagai habitat kerang seperti Pantai Kuala Selangor, Pantai Remis, Pantai Sekinchan, Pantai Sekendi, Pantai Kg Banting, Pantai BNO (Tebuk Jawa - Teluk Ru) dan Pantai Sg Lang.

Siput mempunyai cengkerang yang berfungsi melindungi dirinya dan sebagai tempat tinggal. Cengkerang ini juga mempunyai bermacam saiz dan warna.

Memang banyak menu masakan kerang dan ia terpulang kepada penggemarnya. Jika ia direbus sahaja, sudah pasti perlu ada sambal kicap untuk dimakan bersama.

## Pautan luar
* Kerang
Lumpur

**Lumpur** adalah campuran cair atau semi-cair antara air dengan tanah, kelodak dan tanah liat. Secara geologi, lumpur ialah campuran air dan zarah endapan lumpur dan tanah liat. Endapan lumpur masa lalu mengeras selama beberapa lama menjadi batu endapan. Apabila endapan geologi lumpur ini terbentuk di muara, lapisan yang dihasilkan disebut lumpur teluk. Lumpur hampir serupa dengan serasah, tetapi ia kekurangan humus dan biasanya lebih pasir.

Lumpur, dalam industri pembinaan, ialah lepa, stuko, simen, mahupun zat lain yang mirip. Lumpur berkait rapat dengan endapan.
Tanah

**Tanah** adalah bahagian permukaan bumi yang terdiri daripada mineral dan bahan organik. Tanah sangat penting peranannya bagi semua kehidupan di bumi, kerana tanah mampu mendukung kehidupan tumbuhan di mana tumbuhan menyediakan makanan dan oksigen kemudian menyerap karbon dioksida dan nitrogen. Komposisi tanah berbeza-beza pada satu lokasi dengan lokasi yang lain.

Tanah yang terdiri dari pedosfera, terletak di antara muka litosfera dengan biosfera, atmosfera and hidrosfera. Pembentukan tanah, atau pedogenesis, merupakan kesan gabungan proses fizikal, kimia, biologi dan antropogen pada bahan asal geologi yang menghasilkan lapisan tanah.

Tanah adalah asas penting dalam pertanian untuk menjalankan penanaman pelbagai tumbuhan  sama ada untuk tanaman makanan, tanaman industri atau tanaman lain. Tanah terbentuk daripada proses luluhawa semenjak berjuta-juta tahun dahulu dan terdapat banyak jenis tanah terbentuk dimuka bumi yang mempunyai pelbagai cir-ciri untuk dipelajari. Pakar Sains Tanah telah membuat pelbagai pengkelasan mengenai tanah untuk dijadikan panduan kepada semua pihak bagaimana hendak menguruskan tanah tersebut bagi memberikan pulangan optima dalam aktiviti penanaman. 

Bagi tujuan perancangan pertanian maka tiga aspek penting mengenai tanah adalah diperlukan iaitu klasifikasi tanah, klasifikasi kesesuaian tanah dan tanaman serta penentuan kesesuaian tanaman.  Maklumat-maklumat ini penting sebagai asas bagi amalan agronomi dan pengurusan tanah untuk jenis-jenis tanaman yang akan dimajukan.

## Definasi
Terdapat 2 definasi jelas tanah iaitu pertama, tanah ialah mineral tak kukuh atau bahan organik pada permukaan bumi yang bertindak sebagai satu medium semula jadi untuk pertumbuhan tumbuhan darat.. Ini lain pula bagi ahli jurutera dan geologi. Sudut pandangan ini berbeza kerana mengikut profesion masing-masing dalam mentafsir tanah.

## Taksonomi tanah

## Siri tanah Malaysia

Terdapat 240 siri tanah yang telah dikenal pasti di semanjung Malaysia.

## Lihat juga
* Pertanian persis
* Siri tanah Malaysia

## Rujukan
Pereputan

**Pereputan** atau **penguraian** bermaksud fenomena yang biasa dalam biologi dan kimia. Dalam biologi, pereputan merujuk kepada perubahan organisma hidup kepada tahap jirim yang ringkas. Dalam kimia, ia merujuk kepada pemecahan molekul besar ke molekul yang lebih kecil atau atom dan dirujuk sebagai penguraian kimia. 

## Pereputan tumbuhan

## Pereputan haiwan
Badan organisma hidup akan mula mereput sejurus selepas kematian.

Faktor-faktor pereputan:
* Suhu
* Kehadiran oksigen
* Pengawetan badan organisma
* Sebab kematian
* Kehadiran serangga
* Pengebumian dan lebar tempat perkuburan 
* Kehadiran pebangkai
* Trauma dan luka
* Kelembapan atau kekeringan
* Kelebatan hujan
* Saiz dan berat badan organisma 
* Pakaian
* Permukaan organisma berada
Fenomena

**Fenomena** [fé-no-mé-na] (pinjaman ) merupakan suatu peristiwa yang nyata, sesuatu fakta, pewujudan atau perubahan yang dapat dilihat dan merupakan sesuatu yang istimewa - misalnya hujan, ribut, angin monsun, pelangi dan sebagainya.

## Dalam falsafah
Dalam falsafah, penggunaan kata fenomena berbeza daripada kegunaan lain. Dalam hal ini merujuk pada persepsi peristiwa. Fenomena boleh dianggap melalui indra seseorang atau dengan fikiran mereka.

## Lihat juga
* Fenomena tular
Ribut

**Ribut** merupakan gangguan atmosfera planet, terutamanya yang mempengaruhi permukaan dan membayangkan cuaca buruk. Ia mungkin ditandai dengan angin kencang, guruh dan kilat (ribut petir), kerpasan seperti hujan dan ais (hujan batu), atau angin yang membawa lain-lain zarah melalui atmosfera (seperti ribut pasir dan ribut salji). Ribut boleh berlaku di laut, di darat dan di udara.

## Pembentukan
Ribut terjadi apabila suatu pusat tekanan rendah terbentuk dengan dikelilingi oleh suatu sistem bertekanan tinggi. Kombinasi daya yang berlawanan ini dapat menghasilkan angin dan menimbulkan pembentukan awan ribut, seperti awan kumulonimbus. Kawasan kecil tersetempat yang bertekanan rendah dapat terbentuk dari udara panas yang naik dari permukaan yang panas, yang akan menimbulkan gangguan yang lebih kecil seperti pusar debu atau puting beliung.

## Lihat juga
* Tekanan atmosfera
* Ribut salji
* Siklon
* Puting beliung
Taufan

**Taufan** adalah suatu siklon tropika matang yang berkembang di antara 180° dan 100°T di Hemisfera Utara. Rantau ini dirujuk sebagai Lembangan Barat Laut Pasifik dan ia merupakan lembagan siklon tropika teraktif di Bumi, dengan hampir satu pertiga siklon tropika tahunan dunia terletak di situ. Bagi tujuan organisasi, utara Lautan Pasifik dibahagikan kepada tiga rantau iaitu timur (Amerika Utara hingga 140°B, tengah (140°B hingga 180°) dan barat (180° hingga 100°T). Pusat Meteorologi Khusus Serantau (PMKS) untuk ramalan-ramalan siklon tropika terletak di Jepun dengan pusat-pusat amaran siklon tropika lain untuk barat laut Pasifik di Hawaii, Amerika Syarikat (Pusat Amaran Taufan Bersama), Filipina dan Hong Kong. Walaunpun, PMKS menamakan setiap sistem, senarai nama utamanya sendiri diselaraskan dalam kalangan 18 buah negara di mana wilayah-wilayah mereka diancam oleh taufan pada setiap tahun.

## Asal istilah taufan
Terdapat dua kemungkinan mengenai asal-usul istilah "taufan" dalam Bahasa Melayu serta istilah *"typhoon"* dalam Bahasa Inggeris. Pendapat pertama mengatakan istilah tersebut diambil daripada istilah Cina iaitu 大風 (Bahasa Kantonis: *daaih fūng*; Bahasa Mandarin: *dà fēng*) yang bermaksud "angin kencang". Satu lagi pendapat mengatakan istilah tersebut diambil daripada perkataan Urdu, Parsi dan Arab *ţūfān* (طوفان) "banjir besar" sama ada diterbitkan daripada kata kerja  "mengelilingi" (seakar "tawaf") atau diserap daripada *tuphōn* (Τυφών), raksasa dipercayai dalam mitos Yunani Purba yang bertanggungjawab membawa angin panas. Para penduduk kepulauan Filipina yang sering mengalami fenomena ini mengungkapkan dalam pelbagai bahasa serumpun turunan kata akar Proto-Austronesia **baRiuS* termasuk:
* *bagyú* (bahasa Cebu),
* *bagió* (bahasa Iloko),
* *bagyó* (bahasa Tagalog)

## Rujukan
Isi padu

**Isi padu** ialah kuantiti untuk ruang yang diisi. Unit SI untuk isi padu ialah meter padu.

## Formula-formula isipadu

## Rujukan

## Lihat juga
* Luas
* Jisim
* Ketumpatan
Sistem Unit Antarabangsa

**Sistem Unit Antarabangsa** atau **Unit SI** (SI dipendekkan dari nama bahasa Perancis, *Système international d'unités*) merupakan sejenis sistem metrik. Ia adalah sistem unit yang digunakan oleh semua orang di dunia dalam sains dan perdagangan.

Pada 1960, SI diambil dari sistem MKS, iaitu panjang (meter), jisim (kilogram), dan masa (saat).

Dalam sistem SI terdapat 7 unit asas SI dan 2 unit tanpa dimensi, serta beberapa unit terbitan. Selain itu, terdapat juga awalan-awalan yang boleh digabungkan dengan unit-unit tersebut untuk penggandaan atau pembahagian unit-unit yang ada.

Sistem SI diselenggarakan oleh 3 badan, iaitu Biro Timbang dan Ukur Antarabangsa (BIPM), Persidangan Am Timbang dan Ukur Antarabangsa (CGPM) serta Jawatankuasa Timbangan dan Ukuran Antarabangsa (CIPM). 

## Unit-unit SI

7 unit asas SI adalah sebagai berikut (diikuti lambang dan rumus dimensi):

2 unit SI tanpa dimensi adalah:
* radian (**rad**)
* steradian (**sr**)

Unit-unit lain dalam SI dapat dihasilkan melalui gabungan dari unit-unit asas di atas.

Contoh: 
* Unit daya, newton, adalah kg.m/s2
* Unit pecutan adalah meter/saat/saat (m s-2)
* Unit luas adalah m2

## Pautan luar
* BIPM - Bureau International des Poids et Mesures
* Risalah BIPM

## Rujukan
Kalori

**Kalori** adalah sejenis unit tenaga. Perkataan ini berasal dari bahasa Perancis yang mengambil perkataan Latin *calor* (haba). Kalori telah digantikan dengan unit SI joule dalam kebanyakan bidang, namun ia masih selalu digunakan dalam konteks tenaga yang diperolehi daripada makanan. Terdapat beberapa takrifan kalori pada abad ke-19 dan 20. Semunya terbahagi kepada dua kelas:
* **Kalori gram** merupakan tenaga yang diperlukan untuk menaikkan suhu 1 g air sebanyak 1 °C. Tenaga ini sebanyak 4.184 J.
* **Kalori kilogram** merupakan tenaga yang diperlukan untuk menaikkan suhu 1 kg air sebanyak 1 °C. Tenaga ini sebanyak 4.184 kJ, dan sama dengan 1000 kalori gram.

Dalam konteks sains, "kalori" biasanya merujuk kepada kalori gram, dan simbol unit ini ialah **cal**. Awalan SI boleh digunakan dengan unit ini.

* Kalori Hesaplama
Celsius

**Celsius** ialah suatu skala dan unit ukuran suhu. **Darjah Celsius** (**°C**) boleh merujuk kepada suatu suhu tertentu pada skala Celsius dan juga selang suhu, iaitu perbezaan antara dua suhu. Skala suhu Celsius ditakrifkan pada asalnya supaya takat beku air berada pada 0 darjah dan takat didih pada 100 darjah di tekanan atmosfera. )

Mengikut persetujuan antarabangsa kini, unit "darjah Celsius" dan skala Celsius ditentukan oleh dua suhu berbeza: sifar mutlak dan titik tigaan *Vienna Standard Mean Ocean Water* (VSMOW), khususnya air tulen. Takrifan ini juga mengaitkan skala Celsius dengan skala Kelvin secara khusus, yang mentakrifkan unit asas SI suhu termodinamik dengan simbol K. Sifar mutlak, iaitu suhu di mana entropi mencapai nilai minimum, ditakrifkan sebagai tepat 0&nbsp;K dan −273.15&nbsp;°C. Suhu titik tigaan air pula ditakrifkan sebagai tepat 273.16&nbsp;K dan 0.01&nbsp;°C.

## Sejarah
Unit ini mendapatkan namanya daripada ahli astronomi Sweden Anders Celsius (1701–1744), yang pertama kali mengusulkannya pada tahun 1742. Bagaimanapun, beliau mewakilkan *0* sebagai takat didih dan *100* sebagai takat beku.

Pada 1743, ahli fizik Perancis Jean-Pierre Christin, setiausaha tetap *Académie des sciences, belles-lettres et arts de Lyon*, bekerja berasingan daripada Celsius, membangunkan suatu skala di mana sifar mewakili titik beku air dan 100 titik didih air. Pada 19 Mei 1743 beliau menerbitkan reka bentuk termometer raksa, "Termometer Lyon" yang dibina tukang Pierre Casati menggunakan skala ini.

Pada 1744, sekena dengan kematian Anders Celsius, ahli botani Sweden Carolus Linnaeus (1707–1778) menyongsangkan skala Celsius.

## Nota

## Pautan luar

* Thermometer technology & sensor
* Ensiklopedia - Skala Celsius Pusat Rujukan Persuratan Melayu @ DBP
Anders Celsius

Anders Celsius (November 27, 1701 – April 25, 1744) merupakan seorang astronomi Sweden. Celsius dilahirkan di Uppsala di Sweden. Beliau merupakan profesor astronomi di Universiti Uppsala dari 1730 hingga 1744 tetapi beralih dari 1732 hingga 1735 dan melawat balai cerap ternama di Jerman, Itali dan Perancis.
Tamil

**Tamil** boleh merujuk kepada:
* Orang Tamil, sesuku kaum yang menduduki/berasal dari India selatan
* Bahasa Tamil, bahasa perantaraan kaum tersebut
** Skrip Tamil yang digunakan untuk menulis bahasa ini
Gandhi

**Gandhi** merupakan nama keluarga kepada beberapa pemimpin dan ahli politik India. Ia paling biasa digunakan untuk merujuk kepada Mahatma Gandhi. Selain itu, nama ini juga mungkin merujuk kepada:
* Feroze Gandhi
* Indira Gandhi
Bahan organik

**Bahan organik** atau bahan semula jadi merupakan tumbuh-tumbuhan dan haiwan yang mati seperti kulit ular dan daun yang mereput. Semakin bilangan hari berlalu, bahan ini akan masuk ke dalam tanah. Bahan ini boleh menghasilkan baja organik yang lebih baik daripada baja kimia kerana tidak mengancam hidupan yang lain.

## Lihat juga
* Biojisim
* Detritus
* Humus
Lembaga Air Kuching

**Lembaga Air Kuching** telah ditubuhkan pada Januari 1959, dengan kuasa Akta Lembaga Air Kuching 1959, Notification No. S. 12 of 1959, di bawah Seksyen 2 dan 3, Ordinan Bekalan Air untuk mengambil alih Bekalan Air Kuching daripada Jabatan Bekalan Air Sarawak. Pada 1 Jun 1995, Ordinan Bekalan Air (Sarawak Cap. 141) yang sedia ada dimansuhkan dan digantikan dengan Ordinan Air 1994. Pada Januari 2001, Lembaga Air tersebut telah ditubuhkan semula di bawah Lembaga Air Kuching 2001.

## Operasi
Lembaga Air Kuching bertanggungjawab dalam pentadbiran, pengurusan dan penyeliaan semua kerja pengepaman air dalam kawasan bekalannya dan polisi Lembaga Air Kuching adalah untuk mengembangkan pusat dan membangunkan kemudahan-kemudahan lain supaya dapat memberi bekalan air berkualiti yang mencukupi dalam kawasan bekalannya. Penyesuaian sistem bekalan air adalah berdasarkan segala aspek kemodenan dan pembangunannya dirangka untuk memenuhi permintaan perkembangan pembangunan yang dirancang.

Sejak permulaan operasinya pada tahun 1959, Lembaga Air Kuching telah beroperasi sebagai organisasi kerajaan yang bebas. Organisasi ini mempunyai pejabatnya sendiri, tempat rawatan dan tugas-tugas pembekalan air yang lain, bengkel, stor dan kemudahan pengangkutannya yans sendiri.

Lembaga Air Kuching tidak berorientasikan keuntungan tetapi merupakan organisasi perkhidmatan awam yang tujuan tunggalnya hanya untuk membekalkan air yang bersih dan boleh dipercayai kepada pengguna bandaraya Kuching dan kawasan sekitarnya.

## Rujukan


## Pautan luar
* Laman rasmi Lembaga Air Kuching
Ghostbusters

***Ghostbusters*** adalah sebuah filem komedi cereka sains 1984 comedy film mengenai tiga parapsikologis New York yang pelik. Setelah mereka dibuang kerja dari Universiti Columbia, mereka bermula perniagaan sendiri untuk menyiasat dan menangkap hantu. 

Ia diikuti dengan sebuah sambungan, *[[Ghostbusters II]]* (1989), dan siri televisyen beranimasi, *[[The Real Ghostbusters]]* (kemudiannya *Slimer! And the Real Ghostbusters*) dan *[[Extreme Ghostbusters]]*. 

*Ghostbusters* dikeluarkan di Amerika Syarikat pada 8 Jun 1984, dengan lakonan Bill Murray, Dan Aykroyd, Harold Ramis, Rick Moranis, Sigourney Weaver, Annie Potts dan Ernie Hudson, dan mengaut keuntungan kasar kira-kira $240 juta di A.S. dan lebih dari $50 juta di luar negara sewaktu tayangan di pawagam, lebih dari tayangan kedua "Indiana Jones", lalu memudahkan jalan filem tersebut (Ghostbusters) sebagai yang termaju pada tahun itu, dan komedi yang termaju pada zaman 1980-an.

Pada 2000, pembaca majalah *[[Total Film]]* mengundi *Ghostbusters* filem komedi terhebat ke-44 sepanjang masa. Institut Perfileman Amerika meletakkan filem ini ke tangga ke-28 dalam senarai komedi 100 tertinggi sepanjang masa (dalam senarai "AFI's 100 Years...100 Laughs"). Pada 2005, IGN mengundi *Ghostbusters* komedi yang terhebat.

Filem ini berada di tempat ke-76 dalam senarai ''100 Buah Filem Yang Paling Lucu" yang dikendalikan oleh Bravo.

## Rujukan
ASP.NET

**ASP.NET** ialah sebuah set teknologi pembangunan aplikasi web yang diniagakan oleh Microsoft. Pengaturcara boleh menggunakannya untuk membina laman web, aplikasi web, dan perkhidmatan web XML yang dinamik. Ia adalah sebahagian dariada platform .NET milik Microsoft dan merupakan pengganti bagi teknologi Active Server Pages (ASP).

## Prinsip

Walaupun ASP.NET mengambil nama dari teknologi pembangunan web Microsoft yang lama, ASP, terdapat perbezaan yang amat ketara antara kedua-duanya. Microsoft sudah membina semula ASP.NET secara menyeluruh, berdasarkan kepada Common Language Runtime (CLR) yang dikongsi bersama oleh semua aplikasi .NET Microsoft. Pengaturcara boleh menulis kod ASP.NET menggunakan mana-mana bahasa pengaturcaraan yang disokong oleh Rangka Kerja .NET, lazimnya C#, Visual Basic.NET, atau JScript .NET, namun termasuk juga bahasa-bahasa sumber terbuka seperti Perl dan Python

ASP.NET mempunyai kelebihan-kelebihan dari segi prestasi berbanding teknologi berdasarkan skrip yang lainnya kerana kod sebelah pelayannya ditafsir kepada fail DLL dalam pelayan web.

ASP.NET memudahkan para pembangun untuk berpindah dari pembangunan aplikasi Windows kepada pembangunan web dengan menawarkan kebolehan untuk membina halaman-halaman yang terdiri daripada kawalan (controls), sama seperti antaramuka pengguna dalam Windows. Sebuah kawalan web (web control), seperti sebuah butang atau label, mempunyai fungsi yang lebih kurang sama dengan yang terdapat dalam Windows: kod boleh menetapkan ciri-ciri (properties) dan bertindakbalas terhadap kejadian (events). Kawalan boleh terjana dengan sendirinya: jika kawalan Windows memaparkan dirinya sendiri di skrin, kawalan web pula menghasilkan sisipan-sisipan HTML dan JavaScript yang membentuk sebagahian daripada halaman yang terhasil yang dikirim kepada pelayar pengguna.

ASP.NET menggunakan Rangka Kerja .NET sebagai infrastrukturnya. Rangka Kerja .NET menawarkan persekitaran masa jalanan (runtime environment) yang terurus (seperti Java), menyediakan mesin maya dengan JIT dan sebuah perpustakaan kelas (class library).

Kawalan, kelas, dan peralatan .NET yang pelbagai boleh menjimatkan tempoh pembangunan dengan menyediakan ciri-ciri yang kaya untuk tugas-tugas pengaturcaraan yang lazim. Sebagai contoh, dengan capaian data yang sudah terbina dalam ASP.NET, pengaturcara boleh membentuk sebuah halaman supaya memaparkan senarai rekod dalam pangkalan data dengan lebih mudah berbanding teknologi-teknologi web tradisional seperti ASP atau PHP.
Changkat Pinggan

**Kampung Changkat Pinggan**, Perak sudah tidak lagi wujud tapaknya sehingga kini. Semua penduduk telah dipindahkan ke Kampung Tersusun Air Kuning (paling ramai), Kampung Baru Sungai Galah dan lain-lain tempat. Dulu, Kg Changkat Pinggan telah diambilalih oleh syarikat Malaysia Mining Corporation untuk tujuan perlombongan.
Pada tahun 2006, tapak perlombongan tersebut menjadi kawasan penternakan itik dan juga tempat nelayan darat menangkap ikan sebagai sumber pendapatan bagi kampung yang berada di sekitarnya.

Ketua Kampung Changkat Pinggan yang pertama ialah Tok Mat Lidin dan seterusnya diganti pula dengan Ketua Kampung yang terakhir ialah Encik Saleh bin Tan.

Anak-anak kampung ini bersekolah di Sekolah Kampong Changkat Pinggan dimana guru-gurunya ada yang tinggal di kampung ini dan ada yang berulang alik dari Kg. Bukit Pekan dengan menaiki sampan atau bot

Punca pendapatan orang kampung ketika itu adalah menangkap ikan, berladang, menoreh getah dan menanam ubi China secara kontrak.
Terdapat khidmat bot atau dikenali dengan sebutan "kapal" kata orang kampung ini sebagai pengangkutan air melalui Sungai Kinta menuju ke Telok Anson (Teluk Intan). Bot ini akan bermalam di jeti kampung ini dan pada keesokan harinya selepas subuh akan bertolak menuju ke Telok Anson. Setelah selesai urusan di sana (Telok Anson) bot tersebut akan bertolak balik ke kampung ini sehingga lewat malam baru sampai.

Kampung ini juga pada ketika dulu amat terkenal dengan pengeluaran buah-buahan seperti buah cempedak dan rambutan yang enak dan cantik isi buahnya hingga tersebar di serata pelusuk kampung yang berhampiran dengannya.

Jalan raya tidak bertar tidak terdapat pada masa itu, cuma jalan yang berpasir sahaja iaitu ehsan dari syarikat lombong yang membuatnya bagi menghubung antara kampung ini ke pekan Sungai Galah, Changkat Tin, Kg. Timah dan Tg. Tualang seterusnya ke bandar Ipoh dan boleh juga menuju ke Kampar dengan melalui feri Changkat Badak, Tronoh Mines di mana bas akan berpusing di terminal feri tersebut untuk mengambil penumpang.

Sejarah nama Changkat Pinggan ini berasal dari "pinggan" yang kononnya ia telah disediakan oleh orang bunian apabila ada kenduri di kampung ini seperti upacara membela kampung setiap tahun dengan mengadakan jamuan bermacam aneka biskut dan kuih yang disediakan oleh setiap penduduk di kampung ini dan dibuat dengan cara membaca doa tolak bala dan makan bersama-sama seluruh penduduk kampung ini akan turut serta dan inilah merupakan satu acara yang mesti dilakukan setiap tahun.
Penganalisa spektrum

**Penganalisa spektrum** (*spectrum analyzer*) adalah satu alat pengukuran yang boleh mengambil isyarat (bentuk gelombang) dalam domain masa dan memaparkan spektrum isyarat tersebut dalam domain frekuensi.

Julat frekuensi yang boleh dipaparkan bergantung kepada jenis penganalisa spektrum yang digunakan. Kebanyakannya adalah dalam julat 10 kHz - 2.6 GHz.

Sebagai contoh, penganalisa spektrum yang mempunyai julat 0 - 20 kHz. Penganalisa ini mempunyai 20 penapis (*filter*) bersebelahan, tiap satu dengan jalurlulus 1000 Hz, tetapi dengan frekuensi tengah (*centre frequency*) yang berbeza. Penapis pertama melepaskan isyarat berfrekuensi 0 - 1 kHz, penapis kedua 1 - 2 kHz, ketiga 2 - 3 kHz dan seterusnya.

Jika satu isyarat dalam domain masa dimasukkan ke dalam penganalisa spektrum, isyarat tersebut akan melalui penapis secara serentak.

Keluaran tiap penapis adalah berkadaran dengan berapa frekuensi spektrum isyarat masukan. Keluaran ini kemudian diimbas dan dipaparkan pada paparan CRT penganalisa spektrum, iaitu nilai frekuensi pada paksi-x dan magnitud pada paksi-y.
Pemultipleksan

**Pemultipleksan** ialah proses penghantaran serentak dua atau lebih isyarat melalui sebuah saluran perhubungan. Kegunaanya adalah mempertingkatkan bilangan saluran perhubungan(*communication channel*) supaya lebih banyak maklumat boleh dihantar dengan ini dapat menjimatkan kos.

Sebelum pemultipleksan ditemui, penghantaran beberapa isyarat dari sumber yang berlainan dari satu tempat ke tempat lain satu saluran perhubungan digunakan untuk setiap isyarat.

Sebagai contoh, dalam sebuah kapal angkasa, beberapa penukar (*transducer*) memerlukan beberapa pemancar untuk menghantar isyarat tersebum sebelum tiba di bumi (suhu, tekanan, kelajuan, paras cahaya, kadar aliran, paras cecair, maklumat yang hendak disampaikan dan sebagainya). 

Ini akan meningkatkan kos dan kekompleksan (contohnya memberatkan kapal dan menggunakan kuasa yang banyak).Oleh itu, keadaan yang ideal adalah dengan menggabungkan kesemua isyarat maklumat dan menghantarnya secara serentak ke bumi menggunakan hanya sebuah saluran radio.

Beberapa isyarat masukan akan digabungkan oleh pemultipleks (*multiplexer*) ke dalam satu isyarat rencam dan kemudiannya di hantar melalui satu saluran perhubungan,

Isyarat termultipleks akan dimodulatkan dan dipancar.Di hujung penerima, sebuah penyahmultipleks (*demultiplexer*) akan membahagi-bahagikan isyarat ke dalam bentuk asal.

## Kaedah Pemultipleksan

Terdapat dua kaedah dalam pemultipleksan iaitu:

* Pemultipleksan Pembahagian Frekuensi (*Frequency Division Multiplexing*)
* Pemultipleksan Pembahagian Masa (*Time Division Multiplexing*)
Hingar

**Hingar** (*noise*) dalam sistem elektronik adalah satu faktor penting dalam operasi sistem telekomunikasi. Hingar ditakrifkan sebagai isyarat yang tidak diperlukan yang mengherot atau merosakkan isyarat yang diperlukan dalam pelbagai cara.

Hingar boleh menyebabkan pendengar silap mendengar isyarat asal atau langsung tidak boleh memahami isyarat tersebut.

Hingar boleh menyebabkan system penerima tidak berfungsi. Dalam kebanyakan litar sistem perhubungan, litar direka dengan mengandaikan bentuk isyarat yang akan diterima. Jika isyarat yang diterima berbeza dengan andaian tersebut, maka litar tersebut tidak akan berfungsi.

## Jenis hingar

### Hingar luaran
Hingar luaran (*external noise*) boleh dihasilkan oleh manusia atau terjadi secara semula jadi. Hingar luaran selalunya dating dari industri, ruang atmosfera, bumi dan ruang angkasa. Jenis-jenis hangar luaran ialah:
* hingar angkasa
* hingar kosmik

### Hingar dalaman
Pergerakan elektron dalam litar dapat menjanakan hingar dalaman (*internal noise*). Pelbagai mekanisma hingar, bergantung kepada pelbagai aspek pergerakan elektron boleh berlaku dalam litar. Hasilnya litar elektronik dan komponen elektronik menambahkan hingar pada sebarang isyarat yang melalui litar tersebut. Contoh hingar dalaman ialah:
* hingar terma atau hingar Johnson.

## Lihat juga
* Bising
* Aras hingar
* Nisbah isyarat-kepada-hingar
Pemodulatan

Dalam telekomunikasi, **pemodulatan** merupakan proses mengubah bentuk gelombang berkala, iaitu nada, untuk menggunakan isyarat tersebut bagi membawa perutusan, sama seperti cara seorang ahli muzik memodulat/meninggirendahkan nada alat muzik dengan mengubah kelantangan, pengaturan masa dan pic. Biasanya bentuk gelombang sinusoid frekuensi tinggi digunakan sebagai isyarat pembawa. Tiga parameter utama gelombang sinus ialah amplitud ("kelantangan"), fasa ("masa") dan frekuensi ("pic"), semuanya boleh diubah suai menurut isyarat maklumat frekuensi rendah untuk mendapat isyarat termodulat.

Peranti yang melaksanakan modulatan dipanggil **pemodulat** manakala peranti yang melakukan sebaliknya dipanggil **penyahmodulat** (kadang-kadang pengesan). Peranti yang boleh melakukan keduanya dipanggil modem.

## Isyarat modulatan
Isyarat modulatan bermaksud isyarat pembawa yang terpengaruh oleh isyarat maklumat yang hendak dihantar. Isyarat maklumat ini adalah isyarat jalur dasar yang mana frekuensinya hampir ke sifar (iaitu berfrekuensi rendah) seperti isyarat suara jika ia melibatkan penghantaran suara melalui radio.

Isyarat maklumat ini juga dikenali sebagai isyarat memodulat.Isyarat pembawa adalah isyarat berfrekuensi tinggi.Isyarat berfrekuensi tinggi boleh dipancarkan dengan mudah kerana banyak litar dan bahan boleh digunakan untuk melakukan pemancaran tersebut.

Oleh itu, satu proses dilakukan agar isyarat pembawa boleh membawa isyarat maklumat didalamnya agar ia boleh dipancarkan dari satu tempat ke tempat yang lain.

Proses yang digunakan adalah proses pemodulatan di mana amplitud atau frekuensi atau sudut fasa isyarat pembawa diubahkan agar mengikuti bentuk (amplitud dan frekuensi) isyarat maklumat.

Proses pemodulatan ini dipanggil pemodulatan amplitud, pemodulatan frekuensi dan pemodulatan fasa.Semua ini adalah proses pemodulatan analog.

## Modulasi
Adalah proses pertukaran isyarat analog kepada isyarat digital dan sebaliknya. Contohnya: modem. 

Proses pertukaran isyarat analog kepada isyarat digital dipanggil Demodulate. Dan isyarat digital kepada isyarat digital dipanggil modulate.
Somaliland

**Republik Somaliland**  (bahasa Somali: *Soomaaliland*) adalah bekas wilayah Britain yang terletak di bahagian barat laut Somalia. Pada Mei 1991, puak-puak di daerah utara mengisytiharkan kemerdekaan Somaliland yang kini meliputi 5 dari 18 daerah pentadbiran Somalia. Somaliland kira-kira terletak di antara Ethiopia, Djibouti dan Teluk Aden, dengan wilayah seluas 137,600 km&sup2;. Ibu kota Somaliland ialah Hargeisa.

Walaupun tidak diakui oleh kebanyakan negara, entiti ini masih tetap ada dengan bantuan puak berkuasa yang sangat berpengaruh dan infrastruktur ekonomi bekas peninggalan program kerjasama ketenteraan dengan Britan, Rusia dan Amerika Syarikat.

## Sejarah
Somaliland dahulunya dikenali sebagai Somaliland Britain. Tidak lama kemudian setelah Somaliland Britain merdeka, dia bergabung dengan Somaliland Itali untuk membentuk Somalia pada 1960. Perdana menteri Somaliland Britain, Ibrahim Egal, menjadi salah satu menteri di Republik Somalia. Ia menjadi Perdana Menteri pada 1967 tetapi digulingkan melalui kudeta pada 1969.

Pada 1991, setelah jatuhnya pemerintah Somalia, wilayah di bagian barat laut Somalia ini mengisytiharkan kemerdekaan Republik Somaliland, meskipun hampir tidak ada kalangan masyarakat antarabangsa yang mengakui kedaulatannya. Egal dilantik sebagai presiden pada 1993, terpilih kembali pada 1998 dan masih berkuasa hingga dirinya meninggal pada 3 Mei 2002. Wakil presiden Dahir Riyale Kahin menggantikan kedudukan Egal.

Sejak meraih kemerdekaan, Somaliland telah berupaya menguasai daerah Sanaag dan Sool. Kolonel Abdullahi Yusuf telah memimpin untuk mempertahankan wilayah tersebut yang diyakini oleh Puntland sebagai bahagian dari wilayahnya.  

Upaya Somaliland untuk mengisytiharkan kemerdekaannya menjadi sulit tanpa Sanag dan Sool kerana wilayah Somaliland sekarang tidak produktif dari segi ekonomi. 

## Geografi
Somaliland bersempadan dengan Djibouti, Ethiopia dan Puntland.
Daerah milik Somalia yang kini menjadi wilayah Somaliland adalah:
* Awdal
* Saaxil
* Hargeysa
* Togdheer
* Sanaag
* Sool

Somaliland berpenduduk 3.5 juta orang. Hargeisa, ibu kota Somaliland, dikatakan dihuni oleh 500.000-800.000 orang.

## Politik
Pada 29 September 2005, Somaliland melaksanakan pilihanraya umum legislatif yang diikuti oleh 3 parti politik.

## Pautan luar

*  laman rasmi
*  Somaliland.org 
*  Radio Somaliland
*  Somaliland Times
Densha Otoko

Densha Otoko bermaksud Lelaki Keretapi.Densha Otoko merupakan filem, drama televisyen, manga dan novel terkenal di Jepun.Drama televisyennya amat popular di Jepun dengan dibintangi oleh Misaki Ito sebagai Saori Aoyama dan hero Tsuyoshi Yamada sebagai Atsushi Ito.

Drama ini mula ditayang di Fuji TV pada 7 Julai 2005 sehingga 22 September 2005.Densha Otoko (kesudahan lain) ditayangkan pada 23 September 2006.Di Malaysia drama ini ditayangkan di 8TV.

Getsumen Toheiki Mina merupakan model patung yang disukai oleh Tsuyoshi dan kemudian dalam realiti, watak ini telah dibuat satu anime untuknnya sebagai dari memenuhi peminat Densha Otoko.

## Plot

Tsuyoshi atau Densha Otoko telah menyelamatkan seorang gadis bernama Saori di dalam sebuah keretapi dari diganggu oleh orang tua yang mabuk.Kemudian Saori telah memberi Tsuyoshi hadiah cawan berjenama Hermes sebagai tanda terima kasih.Tsuyoshi yang berpewatakan gugup telah meminta pandangan dari sebuah forum bagaimana dia hendak mendapatkan Hermes, nama gelaran Saori di dalalam forum.

## Para pelakon drama

* Saori Aoyama – Misaki Ito, digelar sebagai Hermes di dalam laman forum
* Tsuyoshi Yamada – Atsushi Ito - merupakan seorang otaku(orang yang meminati manga, anime dan berkaitannya), menggunakan nama Densha Otoko.
* Misuzu Jinkama – Miho Shiraishi - kawan Tsuyoshi
* Kaho Sawazaki – Eriko Sato
* Yūko Mizuki – Misa Sudo
* Keisuke Aoyama – Mokomichi Hayami (Adik lelaki Saori)
* Aoi Yamada – Maki Horikita (Adik perempuan Tsuyoshi)
* Tsuneo Yamada – Shirou Kishibe (Ayah suyoshi)
* Yuusaku Matsunaga – Gekidan Hitori
* Shinji Kawamoto – Eiji Sugawara
* Karin Takeda – Saori Koide
* Munetaka Minamoto – Shun Oguri
* Kazuya Sakurai – Kosuke Toyohara
* Yuki Aoyama – Kumiko Akiyoshi (Emak Saori)
* Ryoko Hashizume – Chizu Sakurai
* Sadao Ushijima – Seiji Rokkaku
* Susumu Ichisaka – Youichi Nukumizu
Sultan Ali Mughayat Syah

**Sultan Alaidin Ali Mughayat Syah** () merupakan pendiri dan sultan pertama Kesultanan Aceh, bertakhta dari tahun 1514 sehingga mangkat pada tahun 1530.

Pada tahun 1520, beliau memulakan kempen ketenteraan untuk menguasai bahagian utara Sumatera. Kempen pertamanya adalah *Daya*, di sebelah barat laut, yang menurut Tomé Pires belum mengenal Islam. Selanjutnya melebarkan sayap sehingga ke pantai timur yang terkenal kaya dengan rempah dan emas. Untuk memperkuatkan ekonomi rakyat dan kekuatan ketenteraan laut didirikannya banyak pelabuhan. Serangan ke Deli dan Aru merupakan perluasan daerah terakhir yang dilakukan beliau. Di Deli yang meliputi Pedir dan Pasai mampu menghalau pihak Portugis dari daerah itu. Namun serangan terhadap Aru (1824), tenteranya telah dikalahkan oleh armada Portugis. Aksi ketenteraan ini ternyata juga mengancam Johor selain Portugis sebagai kekuatan laut di kawasan itu. Setelah meninggal dunia pada tahun 1530, beliau digantikan oleh anaknya, Salahuddin.

## Rujukan
Boku Dake No Madonna

Boku Dake No Madonna merupakan drama televisyen di Jepun.

## Pelakon
* Takizawa Hideaki - Suzuki Kyoichi, juga digelar Kyon
* Hasegawa Kyoko - Kataoka Surumi
* Matsuo Reiko - Shimizu Moeko
* Konishi Manami - Shimada Rie
* Igakou Tarou
* Koizumi Koutaro - Nakano Takashi
* Shimatani Hitomi - Imamura Keiko
* Maya Miki - Matsuno Shizue
* Shimada Kyusaku - Oosugi Kazuma
Lapangan Terbang Bremen

**Lapangan Terbang Bremen** atau ***Flughafen Bremen***  menyediakan perkhidmatan udara bagi bandar Bremen, Jerman.

## Sejarah
Lapangan Terbang ini telah diasaskan pada tahun 1913 apabila Dewan Senat Bremen meluluskan Persatuan Pernerbangan kebenaran rasmi untuk sebuah terminal beroperasi.

Pada tahun 1920 syarikat penerbangan Belanda KLM telah menghubungkan dari Amsterdam melalui Bremen dan Hamburg ke Copenhagen.

Pada tahun 1945 lapangan terbang ini telah diambil alih oleh pihak Tentera Amerika Syarikat. Namun begitu, lapangan terbang ini telah dipulangkan semula kepada Negeri Bremen dalam tahun 1949. Dalam tahun 50-an, penerbangan ke New York dan Rio de Janeiro telah ditambah.

Pada tahun 1989 merupakan tahun pertama lapangan terbang ini mencatatkan pengendalian penumpang melebihi satu juta.

'Bremenhalle' atau Dewan Bremen didalam lapangan terbang ini menjadi tuan rumah kepada Muzium Penerbangan dan Penerokaan Angkasa Lepas. Muzium tersebut mempamerkan Ju 52 Kapal Terbang *Bremen* dan Modul Makmal Angkasa yang pertama.

## Syarikat penerbanagan dan destinasi
*Air France
**dikendalikan oleh Régional (Paris-Charles de Gaulle)
*Condor Airlines (Palma de Mallorca)
*easyJet (London-Luton)
*Hapagfly (Palma de Mallorca, Fuerteventura, Heraklion)
*KLM Royal Dutch Airlines
**dikendalikan oleh KLM Cityhopper (Amsterdam)
*Lufthansa (Frankfurt, Munich, Stuttgart)
*Ostfriesische Lufttransport (Bristol, Brussel, Copenhagen, Hamburg, Nuremberg, Toulouse, Zurich)
*Ryanair (Gerona, London-Stansted, Murcia, Oslo-Torp, Pisa, Riga, Tampere, Treviso, Verona) [mula April 2007]

## Lihat Juga
Senarai lapangan terbang Jerman

## Pautan Luar
* Airport Bremen
* Bremenflug
* 
* A-Z World Airports: Bremen Airport - Flughafen Bremen (BRE/EDDW)
Suria KLCC

**Suria KLCC** merupakan kompleks beli-belah yang terletak di tapak Menara Berkembar Petronas di Pusat Bandaraya Kuala Lumpur, Kuala Lumpur, Malaysia.

## Penghuni Suria KLCC

### Aquaria KLCC
Menampilkan terowong bawah air sepanjang 90 meter, Aquaria KLCC menempatkan lebih 150 spesies ikan yang berbagai-bagai dari Malaysia dan seluruh dunia.

### Belle
Butik beraneka jenama yang ditujukan kepada peminat fesyen yang muda dan sering mengikut *trend* semasa. Jenama pakaian dan aksesori yang dijual di sini termasuk D&G oleh Dolce and Gabbana, Seven Jeans, Cacharel, Chloé serta Roberto Cavalli.  

### Dewan Filharmonik Petronas
Dewan Filharmonik merupakan dewan konsert di Suria KLCC, yang mendadi pangkalan utama Orkestra Filharmonik Malaysia. Siling dewan diperbuat daripada sesuatu bahan lutsinar yang akustik. Di atas siling tersebut terdapat siling boleh ubah yang berfungsi sebagai pemantul akustik. ini bermakna dewan ini boleh "diselaraskan" menjelang persembahan, menjadikan dewan itu sendiri sebagai instrumen terbesar dalam mana-mana orkestra yang mengadakan konsert di dalamnya. Instrumen kedua terbesar dalam dewan merupakan organ paip Klais yang dilengkapi 4,740 batang paip.

### Galeri Petronas
Terdapat juga galeri seni dalam Suria KLCC bernama Galeri Petronas, yang dikenali sebagai selah satu tempat pameran seni terulung di Malaysia.

### Isetan
Syarikat gedung serbaneka dari Jepun, Isetan mempunyai cawangan di Suria KLCC. Isetan merupakan salah satu penghuni utama Suria KLCC, mengambil ruang mengufuk setinggi lima aras setara dengan ketinggian Suria. Gedung ini kerap dikunjungi oleh pelancong dari Jepun, Korea, Singapura serta pembeli tempatan yang mengejar pelbagai jenis barang dan jenama. Jenama barangan mewah dan pakaian rekaan khas seperti Dior, Celine, DKNY, Calvin Klein dan Polo Ralph Lauren mendirikan kedai kecil di dalam Isetan.

### Kinokuniya
Kedai buku Kinokuniya mendirikan cawangan besar di Suria KLCC, mengambil dua aras dan menghadap kawasan kolam di luar Suria KLCC. Kinokuniya menerapkan fungsi lazim sesebuah kedai buku dan menampilkan kafe.

### Petrosains
Pusat Petrosains Petronas terletak di tingkat empat Suria KLCC dan menumpu pada industri penggalian minyak di Malaysia. Kanak-kanak digalakkan mengunjungi pusat ini. Petrosains dikenali dengan laluan Dark Ride, Flight Simulators dan Adventure, serta bahagian Molecular Magic, Geotime Formation dan Petrojaya.

### Tiffany & Co.
Cawangan KLCC merupakan satu-satunya lokasi di Malaysia yang didirikan penjual berlian kegemaran Amerika, Tiffany and Co. Butik ini menempatkan koleksi berlian terkini yang direka oleh Jean Schlumberger dan Elsa Perreti serta jam tangan dan set pinggan mangkuk eksklusif yang diperbuat daripada batu porselain tulang asli.

## Pautan luar

* Laman web rasmi
* MIR's Panaromic Views of KLCC & Journal
Pungutan Pingat Sukan Asia 2006

Senarai dibawah ialah senarai penuh **pungutan pingat [[Sukan Asia 2006]]**. Kedudukan disusun mengikut bilangan pingat emas yang dimenangi oleh sesuatu negara. Bilangan pingat perak dikira selepas itu dan seterusnya. Sekiranya sesuatu negara itu seri dengan negara yang lain, maka kedudukan yang sama diberikan kepada negara-negara yang berkenaan. Keputusan di bawah adalah keputusan yang rasmi dan tidak akan diubah melainkan sebab-sebab tertentu.

*Nota: Perkataan yang dicetak tebal adalah negara ASEAN*

## Pautan luar
*Keputusan rasmi pungutan pingat Sukan Asia ke-15 di Doha, Qatar
Berzanji

***Berzanji*** atau **Barzanji** ialah suatu doa-doa, puji-pujian dan penceritaan riwayat Nabi Muhammad s.a.w. yang dilafazkan dengan suatu irama atau nada yang biasa dibacakan ketika majlis aqiqah, khatan, perkahwinan dan Maulidur Rasul. Isi berzanji menceritakan tentang kehidupan Nabi Muhammad, yang disebutkan secara berturutan mengenai salasilah keturunannya, zaman kanak-kanak, remaja, pemuda sehingga diangkat menjadi rasul. Di dalamnya juga mengisahkan sifat-sifat mulia yang dimiliki Nabi Muhammad, serta pelbagai peristiwa untuk dijadikan teladan umat manusia.

## Sejarah
Nama Berzanji diambil dari nama pengarangnya yaitu *Syekh Ja'far al-Barzanji bin Husin bin Abdul Karim*. Beliau lahir di Madinah pada tahun 1690 dan meninggal dunia pada tahun 1766. Barzanji berasal dari nama sebuah tempat di Kurdistan, Barzinj. Karya tersebut sebenarnya berjudul *'Iqd al-Jawahir* (Bahasa Arab, bererti kalung permata) yang disusun untuk meningkatkan rasa kecintaan kepada Nabi Muhammad saw, meskipun kini nama penulisnya yang lebih dikenali.

## Penggunaan

Pembacaan Berzanji pada umumnya dilakukan di majlis-majlis dengan niat untuk mendapat keberkatan. Misalnya pada waktu kelahiran bayi, mencukur rambut bayi (aqiqah), acara khatan, perkahwinan dan sebagainya. Di masjid-masjid perkampungan, biasanya jemaah duduk secara bersila. Bacaan Berzanji dialunkan secara bergilir seorang demi seorang sambil disahuti oleh jemaah lain dengan kalimah 'ALLAH'.

Di Malaysia, terdapat juga adat pembacaan Berzanji yang dilakukan secara bersama-sama dengan bayi yang baru lahir dicukur rambutnya dalam bulatan oleh Imam dan ahli keluarga terdekat. Sementara baju atau kain orang-orang yang sudah memegang bayi tersebut, kemudian diberi titisan minyak wangi.

Dewasa ini, bacaan berzanji semakin berkurangan walaupun Buku Berzanji masih mudah didapati.

## Pautan luar
* Pikiran Rakyat: Indahnya Syair-syair Barzanji, Minggu 02 Mei 2004
Ketua Polis Negara Malaysia

Penyandang jawatan **Ketua [[Polis Diraja Malaysia|Polis]] Negara Malaysia** (KPN) yang terkini adalah Dato Seri Mohd Khalid Ismail menggantikan Tan Sri Razarudin Husain yang bersara wajib pada 22 Jun 2025 atas Hasrat Ibunya yang tidak mahu lagi anaknya menyambung Kontrak PDRM. Majlis Serah Terima Tugas telah diadakan pada 20 Jun 2025 bertempat di PULAPOL KL.

## Senarai Ketua Polis Negara
Berikut ialah senarai KPN sejak Malaysia mencapai kemerdekaan pada 31 Ogos 1957 :

 

### Senarai bekas Ketua Polis Negara yang masih hidup

## Lihat juga
*Polis Diraja Malaysia
*Inspektor Jeneral
*Timbalan Ketua Polis Negara Malaysia

## Rujukan

## Pautan luar
*Ketua Polis Negara  Portal Rasmi Polis Diraja Malaysia
Umat Muslim Macedonian

**Umat Muslim Macedonian** (Bahasa Macedonia: *Македонци Муслимани*)  atau **Torbesh** (nama ini pejoratif dan bermakna *pendukung beg*), adalah sekumpulan keagamaan kecil di dalam masyarakat kaum Macedonia yang beragama Islam, walaupun bukan semua berasal dari kaum kebangsaan Macedonia. Mereka mempunyai kebudayaan yang berbeza berbanding masyarakat majoriti Slavic Macedonian Kristian Orthodox selama beberapa abad. 

## Pekerjaan
Pekerjaan utama Muslim Macedonian adalah memelihara lembu dan bekerja diluar negara. Muslim Macedonian Muslims terkenal sebagai pelukis fresco -painters, pengukir kayu dan pembuat mozek. Dalam beberapa tahun kebelakangan ini sebahagian besar Muslim Macedonian telah berhijrah ke negara Itali dan Eropah Barat yang lain.

## Rujukan